«Կենտրոնը ներդաշնակ ձևով կհամատեղի լեռնադահուկային սպորտն ու էկոտուրիզմը։ Ծրագրի նպատակն է ստեղծել համաշխարհային մակարդակի լեռնադահուկային հանգստավայր, որտեղ այցելուները հնարավորություն կունենան սովորել և սահել դահուկորդների յոթ հմտության դասակարգմանը համապատասխան սահուղիներով։ Տվյալ հանգստավայրը նախատեսված կլինի նաև միջազգային մակարդակի սպորտային միջոցառումներ անցկացնելու համար»,- նշեց Բաղդասարյանը։